Αγαπητά μέλη του Πανεπιστημίου Ιωαννίνων,

Θα θέλαμε για μια ακόμη φορά να σας ευχαριστήσουμε για την συνέπεια την οποία επιδεικνύετε και η οποία συμβάλλει ουσιαστικά στη διατήρηση της ασφαλούς εκπαιδευτικής διαδικασίας και στον περιορισμό της διασποράς της COVID-19 στο Πανεπιστήμιο Ιωαννίνων.

Ενόψει της επανόδου σας μετά τις διακοπές των Χριστουγέννων και λαμβάνοντας υπόψη την μέχρι τώρα επιδημιολογική κατάσταση στην πόλη των Ιωαννίνων, θα θέλαμε να επισημάνουμε τα εξής:

1. **Για την επάνοδό σας κρίνεται απαραίτητη ΓΙΑ ΟΛΟΥΣ (εμβολιασμένους και μη)η διενέργεια 1rapidtestέως και 48 ώρες πριν την πρώτη ημέρα έναρξης της εκπαιδευτικής λειτουργίας.**
2. Η εγγραφή στο edupassείναι υποχρεωτική βάσει της κείμενης νομοθεσίας (άρθρο 4 παρ. 4 του ΦΕΚ4558/Β/2021).
3. Εξακολουθεί να ισχύει το πρωτόκολλο διαχείρισης του Ιδρύματος.
4. Συστήνεται ισχυρά η άμεση διενέργεια της επαναληπτικής δόσης του εμβολιασμού σαςμε βάση τις τρέχουσες [οδηγίες](https://emvolio.gov.gr/sites/default/files/attachments/odigies_emvoliasmoy_5.12.pdf).
5. **Δεν επιτρέπεται** η συμμετοχή σε ακαδημαϊκέςδραστηριότητες δια ζώσης για όσο διάστημα έχετε συμπτώματα **όσο ήπια και αν είναι αυτά** (π.χ. αίσθημα κόπωσης, πονόλαιμος) και **ακόμη και όταν έχετε κάνει rapidtest και είναι αρνητικό (ά)**. Συστήνεται ισχυρά η αποφυγή κοινωνικών επαφών με τους συμφοιτητές σας όσο είστε συμπτωματικοί/ές.
6. Συστήνεται ισχυρά η τακτική διενέργεια rapidtest από όλους (πλήρως εμβολιασμένους και μη).
7. Κρίνεται απαραίτητη η χρήση διπλής μάσκας ή μάσκας FFP2.
8. Η τήρηση των μέτρων περιορισμού της διασποράς (χρήση μάσκαςσε όλους τους κλειστούς χώρους, υγιεινή χεριών, τήρηση αποστάσεων) εξακολουθεί να είναι κεφαλαιώδους σημασίας.

Σας ευχόμαστε μια δημιουργική χρονιά με υγεία και ευτυχία και παραμένουμε πάντα στη διάθεσή σας για οτιδήποτε χρειαστείτε.